Ph. Stanislavan jumalanpert' (Piter)

Sil sanal voib olda toižid znamoičendoid; miše nähta niid, tulgat tänna. Ph. Stanislavan jumalanpert' (ven.: Храм св. Станислава в Санкт-Петербурге) om katoline jumalanpert' Piteriš. Om saudud vozil 1823−1825, arhitektor — David Viskonti. Jumalanpert' sijadase Pečatnikoiden Ühtnendan irdal Admiralteiskii-rajonas, mugažo Masterskai-irdal, Kolomenskii-sarel. Se om 19. voz'sadan arhitekturine muštnik. Om saudud klassicizm-stiliš. Mülü — 700 ristithusai. Pühäpert' om saudud Stanislav Boguš-Sestrencevičan pertin sijas. Hän služi ezmäižen katoližen mitropolitan Venäman imperijas, sirdi toižhe pertihe da andoi tarhad jumalankodikundale. Vozil 1934−1996 kävutihe pühäpertid toižeks: ezmäi varažom oli olmas, sid' gazmaskiden ceh, «Rot Front»-fabrikan ceh (1961. — 1980-nded voded), modan salon i aktzal. Vozil 1996−1998 sur' kohenduz da restavracii mäniba. Vl 1998 jumalanpert' om pühästadud da avaitud uskojiden täht. Hengeline kirjišt radab pühäpertinno. Homaičendad